Byste av biskop Alexandre Monnet, på *Cimetière marin de Saint-Paul* på Réunion.
**Alexandre-Hippolyte-Xavier Monnet** (født 4. januar 1812 i Mouchin i Frankrike, død 1. desember 1849 i Dzaoudzi på øya Mayotte) var en fransk katolsk misjonsbiskop og generalsuperior for spiritanerne. Fra 1848 og til sin død var han apostolisk vikar av Madagaskar. Han var abolisjonist.

Liv og virke
------------

### Prest

Han ble presteviet i 1837. I februar 1840 sluttet han seg til spiritanerne. 

Den 20. februar 1840 la han ut på reisen til Bourbon (det senere *Réunion*) i Indiahavet og ankom den 9. juni 1840. Han ble raskt apostel for de svarte, og fikk skrevet en katekisme på kreol. Ettersom han engasjerte seg for frigivning av slavene, fikk han nybyggerne og plantasjeeierne imot seg, og ble utvist av guvernør Joseph Graeb av Réunion.

### Generalsuperior for spiritanerne

Den 2. mars 1848 ble han valgt til generalsuperior for spiritanerne. Han ble samtalepartner med anti­slaveri­politikeren Victor Schœlcher som var blitt marineminister under den franske provisoriske regjering i 1848. Hans ministerpost gjorde ham sentral for de franske oversjøiske besittelser, der det var meget slaveri. Da fader Monnet fikk vite at slaveriet var i ferd med å bli avskaffet i april 1848, sendte han et brev til presteskapet på Réunion for å be dem om å overbevise nybyggerne om å frigjøre sine slaver uten å vente på anvendelsen av dekretet på øya. Det nådde han ikke gjennom med. Men slaveriet ble avskaffet på Bourbon (Réunion) den 20. desember 1848.[]

### Titulærbiskop, apostolisk vikar av Madagaskar

Han trådte tilbake som generalsuperior da han den 3. oktober 1848 ble utnevnt av pave Pius IX til titulærbiskop av *Pella* og apostolisk vikar av Madagaskar. Kardinal Pierre Giraud, erkebiskop av Cambrai ordinerte ham den 5. november 1848 i kongregasjonens seminar; medkonsekrerende var Pierre-Louis Parisis, biskop av Langres, og Jean-Marie Graveran, biskop av Quimper.[]

Han søde allerede ett år etter, den 1. desember 1849, på reise fra Cherbourg til Madagaskar. Han rakk å virke på flere øyer utenfor Madagaskar, men døde før han hadde satt fot på selve hovedøya.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Luigi Emmanuele Nicolo Lambruschini (1776-1854) \*1819
* Kardinal Pierre Giraud (1791-1850) \*1830
* Biskop *Alexandre-Hippolyte-Xavier Monnet* (1812-1849) \*1848

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   GeneaStar, GeneaStar person-ID monneta[Hentet fra Wikidata]
3. ↑  «Monnet, Alexandre». *Dictionnaire biographique des chrétiens d'Afrique*. Arkivert fra originalen 28. september 2018. .
4. ↑  «Bishop Alexandre-Hippolyte-Xavier Monnet, C.S.Sp.». Catholic-Hierarchy. Besøkt 1. august 2019.
5. ↑  «Archdiocese of Antananarivo, Madagascar». GCatholic.org. Besøkt 1. august 2019.
6. ↑  monnet, lest 9. juni 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI **·** BNF **·** BNF (data) **·** SUDOC
 |